Esplora Instituto de Esperantologio

Esplora Instituto de Esperantologio (EIE) — en la sveda Forskningsinstitut för Esperantologi — estas lerna, trejna, konferenca kaj esplora centro, fondita en 2025. Ĝi situas en Lesjoforso, Vermlando, en Svedio. Ĝia sidejo estas la Skandinava Esperanto-Domo, posteulo de Esperanto-Gården. Naskiĝinta kiel brako de la svisa Kultura Centro Esperantista, ĝi fariĝis memstara establo en 2025, akceptita en la Pakto por la Esperanta Civito.

Laŭstatute privata, transnacia, feria altlernejo pri ĉiuj sciencoj kuplitaj al esperantologio, EIE estas administrata de Komitato, konsistanta el gec-anoj Bertil Nilsson, honora prezidanto; Johannes Genberg, prezidanto; Giorgio Silfer, vicprezidanto; Manuela Blanco, sekretario-kasisto.

 Karakterizoj 

 Historio 
eta|337x337ra|Skandinava Esperanto-Domo, sidejo de EIE.
Kultura Centro Esperantista unue planis lanĉi telematikan universitaton en 2021, sub la nomo Esplora Instituto de Esperantologio. Ĝi laŭplane devintus ensorbi la tiamajn sciencajn institutojn (Zamenhof kaj Dietterle), funkciunte kiel departemento kun kvar katedroj kaj dudeko da kursoj, dum tri akademiaj jaroj. La projekto estis formale aprobita en januaro 2021. 

Jam ekde 2024 KCE decidis memstarigi EIE-n kiel aŭtonoman establon en Svedio. Tiu formala paŝo okazis en la aŭtuno de 2025, post prepara laboro.

Laŭ la akceptita programo la akademia jaro 2026/2027 inkluzivos unusemestran kurson pri esperanta lingvistiko (docento d-ino Ilona Koutny) kaj dusemestran kurson pri esperanta literaturo (docento d-ro Giorgio Silfer). La unuaj semajnoj, en reala ĉeesto, okazos en Ĉaŭdefono dum aŭgusto 2026, dum daŭras la pretigo de la ĵus aĉetita (2025) domo en Lesjoforso. 

 Kursaro 
Kursoj aliĝeblas tra Esperanta Kulturservo:
+TitoloDocentoLokoNotoj2024KatalogadoRubèn FernándezĈaŭdefonoSomera kurso2025/2026Esperanta literaturo (dua semestro)Giorgio SilferMalago01/Feb ĝis 30/Jun/20262026/2027Esperanta lingvistikoIlona KoutnyĈaŭdefono01/Sep ĝis 31/Dec/20262026/2027Esperanta literaturo (unua semestro)Giorgio SilferĈaŭdefono01/Sep ĝis 31/Dec/20262026Civita KonstitucioGiacomo ComincinivirtualaMajo-junio 2026

 Vidu ankaŭ 

 Esperanta Civito
 Skandinava Esperanto-Domo

 Esperanto-kulturo
 Esperanto-domo
 Svedio

 Eksteraj ligiloj 

 www.esperantio.net (Heroldo Komunikas, organo de la Esperanta Civito)

 Referencoj 

Kategorio:Esperanto-domoj
Kategorio:Esperanto-movado en Svedio
Kategorio:Organizaĵoj fonditaj en 2025
Kategorio:Esperanto en 2025